CELEX: 62020TN0552
Language: mt
Date: 2020-09-02 00:00:00
Title: Kawża T-552/20: Rikors ippreżentat fit-2 ta’ Settembru 2020 – MD vs Il-Kummissjoni

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/18
            
         
      Rikors ippreżentat fit-2 ta’ Settembru 2020 – MD vs Il-Kummissjoni
      (Kawża T-552/20)
      (2020/C 371/21)
      Lingwa tal-kawża: it-Taljan
      
         Partijiet
      
      
         Rikorrent: MD (rappreżentant: A. Ricci, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Dan ir-rikors huwa dirett kontra d-deċiżjoni li r-rikorrent ma jiġix promoss għall-grad AD14 fil-proċedura ta’ promozzjoni għas-sena 2019 (Informazzjoni amministrattiva Nru 32-2019 tal-14.11.2019).
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq motivazzjoni insuffiċjenti tad-deċiżjoni ta’ ċaħda tal-ilment tiegħu. F’dan ir-rigward ir-rikorrent isostni:
                  
                              —
                           
                           
                              Li fid-deċiżjoni ta’ ċaħda tal-ilment l-Awtorità tal-Ħatra ma tindikax ir-raġuni individwali u rilevanti li tiġġustifika d-deċiżjoni li ma jiġix promoss;
                           
                        
                              —
                           
                           
                              Motivazzjoni totalment ommessa fir-rigward tat-tieni lment tal-motiv (ksur tal-prinċipju ta’ ugwaljanza fit-trattament, speċjalment fl-eżami komparattiv);
                           
                        
                              —
                           
                           
                              Motivazzjoni insuffiċjenti fir-rigward tat-tielet ilment tal-motiv (ksur tal-Artikolu 6(2) tar-Regolamenti tal-Persunal).
                           
                        
            
                  2.
               
               
                  It-tieni motiv ibbażat fuq il-ksur tal-Artikolu 45 tar-Regolamenti tal-Persunal b’mod partikolari minħabba n-nuqqas ta’ eżami komparattiv effettiv tal-merti tal-uffiċjali. F’dan ir-rigward ir-rikorrenti isostni:
                  
                              —
                           
                           
                              Żball manifest ta’ evalwazzjoni fir-rigward tal-livell tar-responsabbiltajiet eżerċitati mir-rikorrent matul il-perijodu kollu ta’ riferiment meta mqabbel ma’ dawk tal-uffiċjali l-oħra promossi indikati fir-rikors;
                           
                        
                              —
                           
                           
                              Żball manifest ta’ evalwazzjoni fir-rigward tal-kriterju tal-użu, waqt l-eżerċizzju tal-kompiti tiegħu, ta’ lingwi differenti mil-lingwa prinċipali meta mqabbel ma’ dawk tal-uffiċjali l-oħra promossi indikati fir-rikors.
                           
                        
            
                  3.
               
               
                  It-tielet motiv ibbażat fuq diskriminazzjoni bbażata fuq l-età b’rabta mal-“effett utli” mistenni f’kull promozzjoni. F’dan ir-rigward ir-rikorrent isostni:
                  
                              —
                           
                           
                              Allegata ġustifikazzjoni tan-nuqqas ta’ promozzjoni permezz tal-assenza ta’ vantaġġ ekonomiku mislut mill-promozzjoni nnifisha minħabba l-età tar-rikorrent, li dalwaqt jilħaq l-età ta’ pensjoni;
                           
                        
                              —
                           
                           
                              Projbizzjoni minn diskriminazzjoni bbażata fuq l-età u introduzzjoni, fost il-kriterji sussidjarji għall-promozzjoni, ta’ kriterju ekonomiku illegali.
                           
                        
            
                  4.
               
               
                  Ir-raba’ motiv ibbażat fuq ksur tal-Artikolu 6(2) tar-Regolamenti tal-Persunal. F’dan ir-rigward ir-rikorrent isostni:
                  
                              —
                           
                           
                              Nuqqas ta’ osservanza tar-rata medja ta’ promozzjoni għall-grad AD14 fuq bażi ta’ kull ħames snin;
                           
                        
                              —
                           
                           
                              Tagħrif li jirrigwarda l-osservanza tal-Artikolu 6(2) mhux ikkomunikat la lill-persunal tal-Kummissjoni u lanqas lir-rikorrent bi tweġiba għall-ilment tiegħu;
                           
                        
                              —
                           
                           
                              Fid-dawl tal-kuntest speċifiku, l-oneru tal-prova għandu jaqa’ fuq l-amministrazzjoni konvenuta.